|  |  |
| --- | --- |
|  |  *See artikkel räägib Suurbritannia ja Põhja-Iiri Ühendkuningriigist; Suurbritannia saare kohta vaata artiklit Suurbritannia saar; Inglismaast, Šotimaast ja Walesist koosneva piirkonna kohta vaata artiklit Suurbritannia (piirkond); varasema kuningriigi kohta vaata artiklit Suurbritannia kuningriik.* |

---

**Suurbritannia** (ka *Ühendkuningriik* (ÜK), inglise keeles *United Kingdom*, *(UK)*) on riik Euroopas, mis koosneb Inglismaast, Walesist, Põhja-Iirimaast ja Šotimaast. Riik asub Suurbritannia saarel, Iirimaa saarel ja hulgal väiksematel saartel Euraasia mandri looderanniku lähedal. Teda ümbritsevad Põhjameri, La Manche'i väin ja Atlandi ookean. Riigi ametlik nimi on **Suurbritannia ja Põhja-Iiri Ühendkuningriik**.

2017. aasta seisuga oli Suurbritannia hinnanguline elanike arv 66 miljonit. Riigi pealinn ja suurim linn on London. Suurbritannia riigikord on konstitutsiooniline monarhia. Riiki valitseb 2022. aastast kuningas Charles III.

Briti saarte põlisasukad rääkisid enne mandrilt saabunud vallutajaid ja ümberasujaid keldi keeli. Tänapäeval on keldi keeltest kogu riigis *de jure* tunnustatud ainult kõmri keel. Suurbritannia *de facto* riigikeel on germaani keelte hulka kuuluv inglise keel.

Nimi
----

Riigi tavanimi eesti keeles on *Suurbritannia*. Ametlikes tekstides peetakse sobivaks kasutada ka lühinime *Ühendkuningriik* (lühend *ÜK*), mis vastab sõna-sõnalt inglise keeles kasutatavale tavanimele *United Kingdom* (*UK*). Suurbritannia ametlik nimi on Suurbritannia ja Põhja-Iiri Ühendkuningriik (ingl *United Kingdom of Great Britain and Northern Ireland*).

*Suurbritannia* kitsamas mõttes hõlmab Suurbritannia ja Põhja-Iiri Ühendkuningriigi osad, mille põhiosa jääb Suurbritannia saarele. Need on Inglismaa, Šotimaa ja Wales.

Mõnikord kasutatakse nüüdse riigi nimena ka nime *Inglismaa*, kuigi Inglismaa ei ole tänapäeval omaette riik, vaid Suurbritannia üks ajalooline osa. Sellist nimekasutust peetakse mööndavaks mitteametlikes tekstides.

Inglismaa kuningas James I, kes oli ühtlasi Šotimaa kuningas James VI, võttis 20. oktoobril 1604 oma tiitliks *Suurbritannia kuningas*. Lepingus "Treaty of Union" (1706) ja seaduses "Act of Union" (1707), mille põhjal Inglismaa ja Šotimaa ühendati, anti uuele ülesaarelisele riigile nimeks *Suurbritannia* (*Great Britain*). Samades dokumentides esineb ka sõnaühend *United Kingdom* ('ühendkuningriik'), kuid seda peetakse pigem kirjelduseks. Seetõttu kasutatakse paljudes teatmeteostes aastatel 1707–1800 eksisteerinud riigi kohta nime *Kingdom of Great Britain* ('Suurbritannia Kuningriik').[*viide?*]

Aastal 1801 ühines see kuningriik uue seaduse "Act of Union" põhjal Iirimaa Kuningriigiga, mida Suurbritannia monarh juba valitses. Uut kuningriiki nimetati sellest ajast Suurbritannia ja Iirimaa Ühendkuningriigiks (*United Kingdom of Great Britain and Ireland*).

Aastal 1922 said Iirimaa 32 krahvkonnast 26 iseseisvuse ning moodustasid Iiri Vaba Riigi dominiooni õigustes; ülejäänud krahvkonnad (Põhja-Iirimaa) jäid Suurbritannia koosseisu. Allesjäänud osa ühendkuningriigist nimetatakse alates 1927. aastast Suurbritannia ja Põhja-Iiri Ühendkuningriigiks.

Haldusjaotus
------------

Suurbritannia maad (lingitud)
Suurbritannia jaguneb neljaks ajalooliseks osaks: Inglismaa, Šotimaa, Wales ja Põhja-Iirimaa.

| Maa | Pindala(km²) | Rahvaarv(hinnang 2010) | Pealinn |
| --- | --- | --- | --- |
| Inglismaa | 130 395 | 51,6 miljonit | London |
| Šotimaa | 78 772 | 5,2 miljonit | Edinburgh |
| Wales | 20 779 | 3,0 miljonit | Cardiff |
| Põhja-Iirimaa | 13 843 | 1,8 miljonit | Belfast |
| Suurbritannia | 243 789 | 62,1 miljonit | London |

Rahvastik
---------

Suurbritannia rahvastikupüramiid
Rahvaloendused toimuvad Suurbritannias iga 10 aasta järel. Viimane rahvaloendus leidis aset 2001. aastal ja selle järgi elas Suurbritannias 58 789 194 inimest. CIA järgi oli Suurbritannia 2010. aasta rahvaarv hinnanguliselt 62 348 447 inimest.

90% rahvastikust elab linnades.

Suurbritannia elanike oodatav keskmine eluiga on 79,92 aastat, kusjuures meeste keskmine eluiga on 77,84 ja naiste 82,11. Sündimuskordaja on 12,34 promilli ja suremuskordaja 9,33 promilli.

2007. aasta andmete järgi on AIDSi nakatunud 77 000 inimest.

2021. aasta loenduse andmetel on vähem kui pooled Inglismaa ja Walesi elanikud kristlased.

  

### Linnad

London
Birmingham

Suurbritannia suurimad linnad| Koht | Linn | Elanike arv (2001) |
| --- | --- | --- |
| 1 | London | 7 172 091 |
| 2 | Birmingham | 970 892 |
| 3 | Glasgow | 629 501 |
| 4 | Liverpool | 469 017 |
| 5 | Leeds | 443 247 |
| 6 | Sheffield | 439 866 |
| 7 | Edinburgh | 430 082 |
| 8 | Bristol | 420 556 |
| 9 | Manchester | 394 269 |
| 10 | Leicester | 330 574 |

Majandus
--------

Suurbritannias on maailma suuruselt kuues majandus ning Euroopas Saksamaa ja Prantsusmaa järel kolmas.

Suurbritannias oli töötus 2010. aasta andmete järgi 7,9%.

Inflatsioonitase oli 2010. aastal 3,3%.

SKT ja tööjõu jaotumine sektoritesse| Sektor | SKT osakaal(2009) | Tööjõu osakaal(2006) |
| --- | --- | --- |
| Põllumajandus | 0,9% | 1,4% |
| Tööstus | 22,1% | 18,2% |
| Teenindus | 77,1% | 80,4% |
|

### Väliskaubandus

Suurbritannia suurimad ekspordiartiklid on tööstuskaubad, kütused, kemikaalid, toit, joogid ja tubakas. Suurbritannia tähtsaimad ekspordipartnerid on Ameerika Ühendriigid 14,71%, Saksamaa 11,06%, Prantsusmaa 8%, Holland 7,79%, Iirimaa 6,89%, Belgia 4,65% ja Hispaania 4% (2009).

Suurbritannia suurimad impordiartiklid on tööstuskaubad, masinad, kütused ja toidukaubad. Suurbritannia tähtsaimad impordipartnerid on Saksamaa 12,87%, Ameerika Ühendriigid 9,74%, Hiina 8,88%, Holland 6,94%, Prantsusmaa 6,64%, Belgia 4,86%, Norra 4,84%, Iirimaa 4,01% ja Itaalia 3,99% (2009).

### Transport

Londoni Heathrow' lennujaam
Suurbritannias on 505 lennujaama, millest 306 hoovõturajad asfalteeritud. Lennuvälju, mille lennurada on pikem kui 3047 m, on 9. Helikopterite maandumisväljakuid on 11. Suurbritannia suurim lennujaam on Londoni Heathrow' lennujaam, mis aastal 2009 teenindas 66 036 957 reisijat. Rahvusvaheliste reisijate arvu poolest on Heathrow maailma suurim. Suurbritannia rahvuslik lennufirma on British Airways, reisijate arvult suurim on easyJet.

Suurbritannias on 16 454 km pikkune raudteevõrk. Suurbritannia teedevõrk on 394 428 km pikk.

Ajalugu
-------

Suurbritannia ja Põhja-Iiri Ühendkuningriik otsustas rahvahääletusega astuda ühepoolselt välja Euroopa Liidust. Väljaastumine jõustus 31. jaanuaril 2020. Üleminekuperiood kehtib 2020. aasta lõpuni. Lahkumist nimetatakse kõnekeeles Brexitiks.

Vaata ka
--------

* Briti impeerium
* Suurbritannia riigipeade loend
* Suurbritannia valitsusjuhtide loend
* Suurbritannia meediasüsteem
* Suurbritannia meretagused alad
* Rahvaste Ühendus
* Suurbritannia Eurovisiooni lauluvõistlusel
* Inglismaa ja Šotimaa monarhid
* 2011. aasta Suurbritannia rahutused
* Armee Kadetivägi
* Kuninglik Inseneriakadeemia
* Eesti-Suurbritannia suhted
* Suurbritannia eestlased
* Suurbritannia Kommunistlik Partei
* Viisanõuded Briti kodanikele
* Suurbritannia poliitika
* 1945. aasta Suurbritannia parlamendivalimised

Viited
------

1. ↑
2. ↑  , vaadatud 30.12.2022.
3. ↑  Maailmapanga andmebaas, vaadatud 19.10.2018.
4. ↑  Maailmapanga andmebaas, vaadatud 27.05.2019.
5. 1 2  ÕS 2018
6. ↑  Mõned autorid (näiteks Lauri Vahtre) kasutavad teadlikult Suurbritannia kohta nime *Inglismaa*. *Inglismaaks* on riiki nimetatud ka näiteks raamatus "XIX olümpiamängud: Mexico 1968" (Tallinn 1970).
7. 1 2 3 4 5 6 7 8 9 10  The World Factbook. CIA, vaadatud 23.01.2011.
8. ↑  Tue 29 Nov 2022 13.07 GMT, Robert Booth, Pamela Duncan, Carmen Aguilar García, England and Wales now minority Christian countries, census reveals, theguardian.com, Data shows Leicester and Birmingham have become UK’s first ‘minority majority’ cities in new age of ‘super-diversity’

|  |  |
| --- | --- |
|  | Tsitaadid Vikitsitaatides: **Suurbritannia** |


Põhja-Atlandi Lepingu Organisatsiooni riigid

Albaania | Ameerika Ühendriigid | Belgia | Bulgaaria | Eesti | Hispaania | Holland | Horvaatia | Island | Itaalia | Kanada | Kreeka | Leedu | Luksemburg | Läti | Montenegro | Norra | Poola | Portugal | Prantsusmaa | Põhja-Makedoonia | Rumeenia | Saksamaa | Slovakkia | Sloveenia | Soome | Suurbritannia | Taani | Tšehhi | Türgi | Ungari


Rahvaste Ühenduse maad

Antigua ja Barbuda **·**  Austraalia **·**  Bahama **·**  Bangladesh **·**  Barbados **·**  Belize **·**  Botswana **·**  Brunei **·**  Dominica **·**  Fidži **·**  Ghana **·**  Grenada **·**  Guyana **·**  India **·**  Jamaica **·**  Kamerun **·**  Kanada **·**  Keenia **·**  Kiribati **·**  Küpros **·**  Lesotho **·**  Lõuna-Aafrika Vabariik **·**  Malaisia **·**  Malawi **·**  Maldiivid **·**  Malta **·**  Mauritius **·**  Mosambiik **·**  Namiibia **·**  Nauru **·**  Nigeeria **·**  Pakistan **·**  Paapua Uus-Guinea **·**  Rwanda **·**  Saalomoni Saared **·**  Saint Kitts ja Nevis **·**  Saint Lucia **·**  Saint Vincent ja Grenadiinid **·**  Sambia **·**  Samoa **·**  Seišellid **·**  Sierra Leone **·**  Singapur **·**  Sri Lanka **·**  Suurbritannia **·**  Svaasimaa **·**  Tansaania **·**  Tonga **·**  Trinidad ja Tobago **·**  Tuvalu **·**  Uganda **·**  Uus-Meremaa **·**  Vanuatu



Euroopa maad

**Iseseisvad riigid:** Albaania | Andorra | Armeenia¹  | Aserbaidžaan¹ | Austria | Belgia | Bosnia ja Hertsegoviina | Bulgaaria | Eesti | Gruusia¹ | Hispaania | Holland | Horvaatia | Iirimaa | Island | Itaalia | Kasahstan² | Kosovo | Kreeka | Küpros¹ | Leedu | Liechtenstein | Luksemburg | Läti | Malta | Moldova | Monaco | Montenegro | Norra | Poola | Portugal | Prantsusmaa | Põhja-Makedoonia | Rootsi | Rumeenia | Saksamaa | San Marino | Serbia | Slovakkia | Sloveenia | Soome | Suurbritannia | Šveits | Taani | Tšehhi | Türgi² | Ukraina | Ungari | Valgevene | Vatikan | Venemaa²  

 **Sõltuvad alad:** Ahvenamaa | Akrotiri ja Dhekelia¹ | Gibraltar | Guernsey | Fääri saared | Jan Mayen | Jersey | Man | Svalbard

 **Tunnustamata riigid ja okupeeritud alad**: Abhaasia¹ | Lõuna-Osseetia¹ | Põhja-Küpros¹ | Transnistria

1 loodusgeograafiliselt asub Aasias       2 suurem osa territooriumist Aasias
 Aafrika maad | Aasia maad | Austraalia ja Okeaania maad | Ameerika maad | **Euroopa maad**